ורנר אגק

ורנר אגק (בגרמנית: Werner Egk;  17 במאי 1901, אאוכזסהיים ליד דונאוורת', גרמניה – 10 ביולי 1983, אינינג), במקור ורנר מאייר, היה מלחין גרמני. נולד בעיר דונאוורת (donauworth) שבבוואריה. 

אגק למד אצל קרל אורף במינכן. כאשר שידורי הרדיו נעשו נחלת הציבור, עמד אגק על חשיבותם כתקשורת המונים ופיתח אופרות ומחזות רדיו.

בראשית שנות ה-30' של המאה ה-20, הפנה אגק את מעייניו לבלט ואופרה. בשנת 1935 עלתה האופרה הראשונה שלו, "כינור הקסם" בביצוע בכורה בפרנקפורט. האופרה שלו "פר גינט" מבוססת על המחזה של הנריק איבסן.

בתקופת המשטר הנאצי, עבד בלשכת המוזיקה של הרייך השלישי, ודבר זה נרשם לגנותו לאחר מלחמת העולם השנייה, אף כי לא לזמן רב, כיוון שעבודה זו הייתה חיונית לאגק, אם רצה להציל את יצירתו ולהתמיד בה.

הקריירה הרצינית שלו החלה אחרי המלחמה, בגרמניה הכתירו את אגק בכינוי Komponist des Wiederaufbaus "מלחין
השיקום" (שלאחר מלחמת העולם השנייה). מלבד היותו מנצח ומלחין, גם עמד בראש האוניברסיטה לאמנויות של ברלין בשנים (1950-1952) ותפס עמדה חשובה ב-GEMA מאז 1950; הוא היה גם הנשיא הגרמני הראשון של CIASK.

קישורים חיצוניים

 

מנצחים גרמנים
מורים למוזיקה בגרמניה
מעוטרי מסדר הכבוד של הרפובליקה הפדרלית של גרמניה
אלופים אולימפיים בתחרויות האמנות
מלחינים גרמנים במאה ה-20
גרמנים שנולדו ב-1901
גרמנים שנפטרו ב-1983